Marit Ishol Skogan

**Marit Ishol Skogan** (født 7. juli 1998) er en norsk skiskytter som representerer Steinkjer Skiklubb. 

Hun fikk gull på stafetten under NM i skiskyting 2018, og kom på andreplass på sprinten under NM i rulleskiskyting 2022.

## Karriere
### 2014/15
Skogan deltok i NM i rulleskiskyting 2014, og vant der sprinten og jaktstarten i K17-klassen.

### 2015/16
I september 2015 deltok hun i Trollheimen Fjellmaraton 2015, og vant der klassen K16-17, som løp halvmaraton.

Under NM i rulleskiskyting 2015 vant hun sprinten i K18-klassen, og hun fikk sølv på jaktstarten, bak Kristiane Holm. Hun kom på fjerdeplass i Norgescupen i skiskyting for junior 2015/16, med 290 poeng. Under Junior-NM i skiskyting 2016 i Granåsen fikk hun bronse på normaldistanse i klassen K18.

### 2016/17
Skogan deltok i Junior-NM i skiskyting 2017, og kom der på tredjeplass på normaldistanse i K19-klassen, og hun kom på femteplass på sprinten i samme klasse. Hun ble tatt ut til å delta i Junior-VM i skiskyting 2017, der Norge fikk sølv på stafetten i ungdomsklassen med Marthe Kråkstad Johansen, Marit Ishol Skogan og Mari Wetterhus på laget. Individuelt fikk hun en 17.-plass på normaldistansen som beste resultat. 

I Norgescupen i skiskyting for junior 2017 vant hun ett av rennene, og med en andreplass og en tredjeplass endte hun på tredjeplass sammenlagt, i klassen for kvinner 19 år.

### 2017/18
Hun deltok i klassen K20-22 år under Junior-NM i skiskyting 2018, og vant der fellesstarten. Hun deltok i juniorklassen i Junior-VM i skiskyting 2018, og kom der på åttendeplass på sprinten og 32.-plass på jaktstarten. Hun debuterte i IBU-cupen for junior 2017/18, og kom der på 76.-plass totalt, med 43 poeng.

Hun vant to av rennene i Norgescupen i skiskyting for junior 2017/18, og kom på fjerdeplass i K20-22-klassen sammenlagt.

I april 2018 fikk hun sitt første NM-gull i seniorklassen, da Nord-Trøndelag vant stafetten under Norgesmesterskapet i skiskyting 2018.

### 2018/19
Norgesmesterskapet i rulleskiskyting 2018 ble arrangert i Drangedal i september 2018, og Skogan vant der fellesstarten i klassen K20-21 år. På sprinten kom hun på ellevteplass. 

Hun ble tatt ut til å delta i Junior-EM i skiskyting 2019, og kom der på sjetteplass på normaldistansen, 45.-plass på sprinten og 14.-plass på jaktstarten. Uken etter deltok hun i Junior-NM i skiskyting 2019, og vant der sprinten i klassen K20-21 år. Hun kom på sjuendeplass på fellesstarten, og kom på fjerdeplass på stafetten i klassen K17-21 år.

Under Norgescupen i skiskyting for junior 2018/19 kom hun på tredjeplass i klassen kvinner 20-21 år, og i IBU-cupen for junior 2018/19 kom hun på 57.-plass med 65 poeng.  

### 2019/20
Hun fikk en ny NM-medalje i K20-22-klassen under Norgesmesterskapet i rulleskiskyting 2019 på Steinkjer, der hun fikk bronse på fellesstarten. På sprinten kom hun på femteplass i samme klasse.

### 2020/21
Skogan deltok i NM i rulleskiskyting 2020, og kom der på 21.-plass på sprinten og åttendeplass på fellesstarten.

På grunn av koronavisuspandemien ble Norgescupen i skiskyting 2020/21 arrangert som enkeltrenn, ikke sammenlagtkonkurranse. Skogan fikk der en andreplass og en tredjeplass i enkeltrenn. 

### 2021/22
Hun kom på femteplass i Norgescupen i rulleskiskyting 2021 (Lerøy sommercup). Hun deltok i NM i rulleskiskyting 2021 på Lillehammer, og kom der på femteplass på sprinten og 22.-plass på fellesstarten.

Sesongåpningen i skiskyting i Norge 2021 ble arrangert på Sjusjøen i november, og Skogan kom der på 43.-plass på sprinten og 30.-plass på fellesstarten. Under NM i skiskyting 2022 kom hun på 36.-plass på sprinten og niendeplass på fellesstart, og på stafetten kom Nord-Trøndelag SSK på femteplass.

### 2023/24
Skogan tok sin første pallplass i verdenscupen da hun ble nummer tre på jaktstart i Lenzerheide 16. desember 2023.

## Referanser


## Eksterne lenker
*